Monica Nicolau - Verde 


Alergi. 

Pe treadmill. Cu castile în urechi, în sort chiar daca afara nu e 
vremea atit de calda. 

Pîna la urma cine mai stie cum ar trebui sa fie vremea afara, care-i 
temperatura normala pentru anotimpul... care anotimp? 

Pîna la sala ai venit cu masina, tu si alti cîtiva. Afara ploua marunt, 
cauciucurile nu prea te mai tin cînd pui frîna, patineaza, dar eh, doar n-o 
sa te ploua pe tine, ai si tu un nivel, esti si tu cineva. 

Alergi. 

Oxigenul alearga si el prin vene, le mai destupa, acidul lactic se 
cuibareste printre fibre, da, începi sa obosesti, dar parca gîndesti mai 
rapid, ah ce bine-a fost, ti-au transpirat palmele si spatele. Genunchiul tot 
scîrtiie, si la fiecare pas îti simti fundul cel mare si soldurile cazîndu-ti, 
venind dupa tine, alergind în ritmul lor propriu. O sa mai vii, trebuie sa te 
pui în forma. 

Alergi. Mai încet. Ti-au alunecat ciorapii si deja te uiti la ceas. 

- Cînd ai alergat ultima data afara? 

- La aer? Nu e indicat, stii bine. 

Opresti banda si întinzi mîna spre tubul de oxigen în timp ce te 
stergi pe fata de transpiratie. 

- Dar stii bine ca oxigenul ala e produs în laborator, nu? 

- Nu. Adica da, he he, normal, fireste, ei si? 

- Cînd ai fost la mare ultima data? 

- Acum.. citiva ani buni. Pe cînd mai era înca drumul. Dar deja 
mirosea cam urit. Era si un fel de spuma la margine, gardienii spuneau ca 
n-ar fi indicat sa pasim pe zona aia, cine stie. Incomparabil fata de Sea 
Breeze, parfumul de masina. Ala da, e foarte... foarte bun. 

- Defineste “foarte bun' cînd vorbesti despre un carton impregnat cu 
chimicale, te rog. 

- Lasa sarcasmele, stii la ce ma refer. La o combinatie de mirosuri 
care amintesc de aer proaspat, un pic sarat, un pic picant, asa cum e... 
Sea Breeze din masina, ti-am mai spus. 

- Aha. Ai si carton cu miros 'verde'? 

- Da. Dar îl folosim mai mult la baie. 


- Mirosul de brad ... la baie. 

- Da, ce mare lucru? 

- Mirosul de padure la buda. Ca si cum ai zice ca te usurezi în 
padure. îti golesti matele mai usor asa? 

sete Î 

- Pai nu, ca chiar ma enervez. Adica ai miros de mare în masina, dar 
marea acum pute. Si ai miros de padure la toaleta.. Cînd ai fost ultima 
data în padure? 

- Si mai demult decît la mare, daca ma gîndesc bine. 

- Grozav. Unde-ti petreci tu concediile? 

- Ha ha. Pai, cînd am timp liber, nu prea plec d-acasa. În fine, poate 
ies serile cu amicii, dar altfel.. nu prea ies. Pai na, fiecare plecare costa. 

- Costa. 

- Da... 

- Bun, cînd ai fost ultima data în padure, pe unde-ai fost? Cum a 
fost? 

- Aaa.. eram într-o tabara, si am fost la o margine de oras, nu mai 
stiu cum îi zicea... Stateam la hotel si peste drum de noi erau brazi si un 
pîrîu. Brazii se uscasera de mult si pîrîul era cam galben. Într-o padure asa 
ca-n filme n-am fost niciodata. 

- La munte? 

- Mnu.. n-am urcat niciodata pe munte, daca la asta te referi. Bunica- 
miu îmi povestea ca obisnuia sa urce pe munte, dar nici eu, nici tata n-am 
facut dintr-astea. 

- Alpinism îi zicea. 

- Dap, fantastic, n-am mai auzit cuvîntul asta de la bunica-miu... 

- Si bunica-ta îti povestea cum îngrijea plante de apartament, 
probabil. 

- De fapt, da, chiar ai dreptate. Încercase sa ma-nvete si pe mine sa 
am grija de plante, dar.. nu s-a prins nimic de mine, din pacate. 

- Dap. Carti ai? 

- Mai am citeva. 

- Si cînd le-ai dat, ce libertati ti-ai luat cu ele? 

- Aa.. mai nimic, mi-am rezolvat niste întîrzieri la plati, credite, d- 
astea. 

- Pai n-ai facut deloc bine. 


- Dap, am auzit ca sînt locuri unde se pot folosi mai întelept cartile. 

Te-am dus aproape cu forta la cinematograf. Aveai la tine o carte 
cam subtire, am plusat cu cardul meu ca sa-ti acopar diferenta pentru ca 
merita. Filmul, nu tu, sarman nestiutor. Era un film bun, un film cu 
mesteceni si fagi si brazi, era chiar genul de padure pe care voiam sa o 
vezi. Ai privit pentru prima data lumina filtrata de frunzele verzi, ai vazut 
cum se topea zapada pe scoarta pomilor, ai vazut cum cresc mugurii, 
fineata plina de flori si de insecte benefice, muschiul, frunzele îngalbenite 
toamna... 

Ei bine, eu le stiu pentru ca le-am trait! Eu am fost într-o padure, tu 
n-ai sa traiesti senzatia decit cu ajutorul hologramelor si al senzorilor. Eu 
stiu cum e într-o padure, stiu cum e sa privesti cerul printre frunze, stiu 
cum e sa o auzi fosnind. Stiu mirosul de pamînt reavan, dadeam citeva 
frunze la o parte si aparea pamîntul nou si negru. În padure erau rîuri cu 
pietre rotunjite de apa, cu nisip fin de piatra care sclipea marunt - tu n-ai 
habar. Stiu ca rasina e lipicioasa, stiu diferenta între brad si pin, stiu cum e 
sa stai întins într-o fineata sa auzi gizele. Am fost si într-o livada, o padure 
care înflorea, ce stii tu, nici n-as putea sa-ti explic cum vine asta, si nici nu 
cred ca te-ar interesa. Stiu mirosul padurii, de mii de ori mai bun ca 
spreiurile tale de la baie, ca flacoanele de parfumel spalacit la care te-ai 
bucurat atît. 

Ma uit la tine cum te bucuri pentru parfumul de padure în sticla 
mata primit la plecare. Poate n-o sa-l folosesti tot la buda. La urma urmei, 
nici nu-mi pasa ce-ai sa faci cu el. 

Ai insistat sa mergem la un bar si ai vorbit toata seara despre film. 
Te-a marcat, ziceai. Verdele padurii de foioase, oh. O sa tii cartile care ti- 
au mai ramas pentru evenimente d-astea, desigur, vai, dar cum n-ai stiut. 

- Chelner, înca doua doze de oxigen. Da-mi voie, e placerea mea, ah, 
ce film ... 


